als_Latn dik_Latn tur_Latn
Pas gjashte muajsh ndërprerjeje, rifillojnë në Nju Jork bisedimet e reja lidhur me çështjen e emrit të Maqedonisë. Në këtë takim që do të mbahet nën ndërmjetësimin e negociatorit të OKB-së, Metju Nimiç, do të ulen në tryezë ambasadori maqedonas Zoran Jolevski dhe diplomati grek, Adamantios Vasilakis.
Siç njoftohet, Nimiç fillimisht do të zhvillojë takime të ndara me të dyja palët, ndërsa më pas do të mbaje një takim te përbashkët, në selinë e OKB-së. Negociatat e fundit lidhur me këtë temë u zhvilluan në tetor të vitit të kaluar, ku Nimiç kishte theksuar se mes të dyja palëve ka dallime të mëdha rreth çështjes së emrit. Greqia nuk e pranon emrin zyrtar të Maqedonisë, duke u bërë pengesë edhe për procesin integrues të këtij shteti.
als_Latn als_Latn